smcproject/ml-wiki-sentences huggingface dataset:
ഇതിന്റെ പ്രദേശങ്ങളിൽ ബോർണിയോയുടെ കിഴക്കൻ ഭാഗങ്ങൾ ഉൾപ്പെടുന്നു.
ഈ പ്രവിശ്യയിലെ ആകെ ജനസംഖ്യ ഏകദേശം 3.5 ദശലക്ഷമാണ്.
തലസ്ഥാനമാണ് സമരിന്ദ.
കിഴക്കൻ കലിമന്താന്റെ മൊത്തം വിസ്തീർണ്ണം 129,066.64 ചതുരശ്ര കിലോമീറ്ററാണ് (49,832.91 ചതുരശ്ര മൈൽ).
ഇതു കലിമന്താനിലെ ഏറ്റവും കുറഞ്ഞ ജനസംഖ്യയുള്ള രണ്ടാമത്തെ പ്രവിശ്യയാണ്.
ഈ മേഖലയുടെ ഭൂരിഭാഗം പ്രദേശങ്ങളും പടിഞ്ഞാറൻ സുലവേസി , വടക്കൻ സുലാവേസി എന്നിവയുമായി കിഴക്ക് ഭാഗത്ത് നാവിക അതിർത്തി പങ്കിടുന്നു.
അതിന്റെ തീരപ്രദേശം മക്കാസ്സർ കടലിടുക്കിനേയും സെലിബെസ് കടലിനേയും അഭിമുഖീകരിക്കുന്നു.
ഇതിന്റെ പഴയ ഏറ്റവും ഉത്തരഭാഗത്തുണ്ടായിരുന്ന പ്രദേശം ഇപ്പോൾ വടക്കൻ കലിമന്താൻ ആണ്.
തെക്കുഭാഗത്ത് കിഴക്കൻ കലിമന്താൻ ദക്ഷിണ കലിമന്താൻ പ്രവിശ്യയുമായി അതിർത്തി പങ്കിടുന്നു.
ഭാഗിക്കുന്നതിനുമുമ്പ് സബാഹുമായി അതിർത്തിയുണ്ടായിരുന്നു; സരവാക്കുമായി ഇപ്പോഴും അതിർത്തിയുണ്ട്.
കിഴക്കൻ കലിമന്താൻ ഇപ്പോൾ ആറു റീജൻസികളായും മൂന്നു നഗരങ്ങളായും വിഭജിച്ചിക്കപ്പെട്ടിരിക്കുന്നു.
കിഴക്കൻ കലിമാന്താന്റെ നിലവിലുള്ള ഗവർണര് ഇസൻ നൂറും, വൈസ് ഗവർണർ ഹാദി മുല്യാദിയുമാണ്.
കിഴക്കൻ കലിമന്താൻ ഒരിക്കൽ ഉഷ്ണമേഖലാ മഴക്കാടുകളാൽ സമൃദ്ധമായ പ്രദേശമായിരുന്നു.
കുട്ടായി രാജവംശം, സുൽത്താനേറ്റ് ഓഫ് കുട്ടായി ഇങ് മർത്താഡിപുര, സുൽത്താനേറ്റ് ഓഫ് പാസിർ എന്നിങ്ങനെ കിഴക്കൻ കലിമന്താനിൽ നിരവിധി രാജവംശങ്ങൾ നിലനിന്നിരുന്നു.
പാസിർ, കുട്ടായി, ബെറൗ, എന്നിവയോടൊപ്പം 1620 വരെ ബഞ്ചാർ സുൽത്താനേറ്റിലെ ദിപ സംസ്ഥാനത്തെ (അമുന്തായിയിലെ മഹാ ക്ഷേത്ര പരിസരത്തു സ്ഥിതിചെയ്യുന്നു) മജാപാഹിത് ഗവർണ്ണറായിരുന്ന സൂര്യനാത മഹാരാജാ പിടച്ചടക്കിയ പ്രദേശമായി അവകാശപ്പെട്ടിരുന്ന കാരസികാനും (ബുറാനൻ / സുലു സുൽത്താനേറ്റിനു മുമ്പ് ) കിഴക്കൻ കലിമന്താൻ മേഖലയിൽ ഉൾപ്പെട്ടിരുന്നു.
കിഴക്കൻ കലിമന്താൻ പ്രദേശത്തിന്റെ ഭൂതലവിസ്തീർണ്ണം 127,267.52 ചതുരശ്ര കിലോമീറ്ററാണ്.
വികസനവും പ്രാദേശിക വിഭാഗങ്ങളും ഉൾപ്പെട്ട കിഴക്കൻ കലിമന്താൻ പപ്പുവ, മദ്ധ്യ കലിമന്താൻ എന്നിവ കഴിഞ്ഞാൽ മൂന്നാമത്തെ വലിയ പ്രവിശ്യയാണ്.
ഇത് ഏഴു റീജൻസികളായും മൂന്നു നഗരങ്ങളായും 103 ജില്ലകളായും 1026 ഗ്രാമങ്ങളായും / കെലുറഹാൻ വിഭജിക്കപ്പെട്ടിരിക്കുന്നു.
ബെറൗ (തലസ്ഥാനം, താഞ്ചുങ് റെഡെബ്), കിഴക്കൻ കുട്ടായി (തലസ്ഥാനം, സങ്കാത), കുട്ടായി കാർത്തനെഗാര (തലസ്ഥാനം, തെങ്കരോങ്), മഹാകാം ഉലു (തലസ്ഥാനം, ഉജോങ് ബിലാഗ്), വടക്കൻ പെനാജം പാസെർ (തലസ്ഥാനം, പെനാജം), പാസെർ (തലസ്ഥാനം, തനാഹ് ഗ്രൊഗോട്ട്), പടിഞ്ഞാറൻ കുട്ടായി (തലസ്ഥാനം, സെന്ദാവർ) എന്നവയാണ് പ്രവിശ്യയിലെ 7 റീജൻസികൾ.
ബാലിക്പപ്പാൻ, ബോണ്ടാങ് , സമരിൻഡ എന്നിവയാണ് മൂന്നു നഗരങ്ങൾ.
ഇൻഡോനേഷ്യയുടെ കിഴക്കൻ ഭാഗത്തുള്ള പ്രധാന കവാടങ്ങളിൽ ഒന്നാണ് കിഴക്കൻ കലിമന്താൻ.
തടിയുടെ ഒരു സംഭരണശാലയായും ഖനന പ്രദേശവുമായാണ് ഈ പ്രദേശം അറിയപ്പെടുന്നത്.
ഏതാണ്ട് എല്ലാ ജില്ലകളിലും നഗരങ്ങളിലുമായി നൂറുകണക്കിന് നദികൾ ചിതറിക്കിടക്കുന്നതിനാൽ ഭൂതല ഗതാഗതത്തോടൊപ്പം നദികളും ഗതാഗതമാർഗ്ഗമായി ഉപയോഗിക്കുന്നു.
ഏറ്റവും നീളമുളള നദി മഹാകാം ആണ്.
പ്രോവിൻസി നദി കിഴക്കൻ കലിമന്താനിലെ ഏറ്റവും കിഴക്കുള്ള ദ്വീപായ ബോർണിയോയിലാണു സ്ഥിതി ചെയ്യുന്നത്.
ഈ പ്രവിശ്യ കൃത്യമായി വടക്കൻ ബോർണിയോയുടെ വടക്കൻ പ്രദേശത്തിനു തൊട്ടടുത്താണ് സ്ഥിതിചെയ്യുന്നത്.
കിഴക്കുഭാഗത്ത് സെലിബെസ് കടൽ , മക്കസ്സാർ കടലിടുക്ക് എന്നിവയും തെക്കുഭാഗത്ത് തെക്കൻ കലിമന്താൻ, പടിഞ്ഞാറൻ ദിശയിൽ പടിഞ്ഞാറൻ കലിമന്താൻ, മദ്ധ്യ കലിമന്താൻ, മലേഷ്യ എന്നിവയുമാണ് ഈ പ്രവിശ്യയുടെ അതിരുകൾ.
കിഴക്കൻ കലിമന്താന്റെ പ്രധാനകരയെ കുന്നുകളിൽ നിന്ന് വേർതിരിക്കാനാവില്ല, എന്തെന്നാൽ എല്ലാ ജില്ലകളിലും കുന്നുകളുണ്ട്.
പ്രവിശ്യയിലെ തടാകങ്ങളുടെ എണ്ണം 18 ആണ്.
കൂടുതൽ തടാകങ്ങളും കുട്ടായി റീജൻസിയിലാണ്.
ഏറ്റവും വിശാലമായ തടാകങ്ങൾ സെമയാങ്, മെലിന്റാങ് എന്നിവയാണ്.
ഒരോന്നിന്റേയും വലിപ്പം യഥാക്രമം 13,000 ഹെക്ടർ, 11,000 ഹെക്ടർ എന്നിങ്ങനെയാണ്.
അവലംബം ↑ Central Bureau of Statistics: Estimates 2014 Archived November 13, 2010, at the Wayback Machine .
(in Indonesian) ↑ ↑ revised area following the removal of Tarakan city and four regencies to form the new North Kalimantan province in 2012.
കന്നി (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Virgo_(constellation) കന്നി രാശി.
ഭാരതത്തിലും , ഗ്രീസിലും യുവതിയായി കണക്കാക്കുന്ന നക്ഷത്ര രാശി ആണ് രാശിചക്രത്തിൽ ഉൾപ്പെടുന്ന കന്നിരാശി .
പടിഞ്ഞാറു ഭാഗത്തുള്ള ചിങ്ങത്തിനും കിഴക്കു ഭാഗത്തുള്ള തുലാത്തിനും ഇടയിലായി സ്ഥിതി ചെയ്യുന്നു.
സൂര്യൻ മലയാള മാസം കന്നിയിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു.
ഗ്രിഗോറിയൻ കാലഗണനാരീതിയിലെ ജൂലൈ മാസത്തിന്റെ ആരംഭത്തിൽ സന്ധ്യക്ക് കന്നിരാശി മദ്ധ്യാകാശത്തായി കാണാൻ കഴിയും.
ഈ രാശിയിലെ ഏറ്റവും പ്രകാശം കൂടിയ നക്ഷത്രം ചിത്രാ നക്ഷത്രം ആണ്.
യഥാർത്ഥത്തിൽ ഇതൊരു ഗ്രഹണ ജോഡി (Eclipsing Binary) ആണ്.
സപ്തർഷികളിലെ വാലറ്റത്തെ മൂന്നു നക്ഷത്രങ്ങളെ കൂട്ടി യോജിപ്പിച്ചാൽ കിട്ടുന്ന വക്രരേഖ നീട്ടിയാൽ അത് ചിത്രയിലെത്തും.
ചിത്രക്കു പുറമെയുള്ള പ്രധാന നക്ഷത്രങ്ങളാണ് സാവിജാവ (β Virginis), പോരിമ (γ Vir), ഔവ(δ Virginis), വിൻഡെമിയാട്രിക്സ്(ε Virginis) എന്നിവ.
ഹെസ്സെ (ζ Virginis), സാനിയ (η Virginis), സിർമ (ι Virginis), റിജിൽ അൽ അവ്വ (μ Virginis)  എന്നിവ മങ്ങിയ നക്ഷത്രങ്ങളാണ്.
70 Virginis  സൗരേതര ഗ്രഹങ്ങളെ കണ്ടെത്തിയ ആദ്യ നക്ഷത്രങ്ങളിൽ ഒന്നാണ്.
വ്യാഴത്തിന്റെ 7.5 മടങ്ങ്  പിണ്ഡമുള്ള ഒരു നക്ഷത്രവും ഇതിൽ പെടും.
ഏറ്റവും കൂടുതൽ പിണ്ഡമുള്ള സൗരേതര ഗ്രഹങ്ങളിലൊന്നിനെ കണ്ടെത്തിയിട്ടുള്ളത് കന്നി രാശിയിലെ Chi Virginis എന്ന നക്ഷത്രത്തിന്റെ ഗ്രഹയൂഥത്തിലാണ്.
വ്യാഴത്തിന്റെ 11.1 മടങ്ങ് പിണ്ഡമാണ് ഇതിനുള്ളത്.
കന്നിയിലെ ഒരു സൂര്യമാന നക്ഷത്രമാണ് 61 Virginis.
ഇതിന്റെ ഗ്രഹങ്ങളിൽ ഒന്ന് അതിഭൗമ ഗ്രഹങ്ങളുടെ (super-Earth) ഗണത്തിൽ പെടും.
രണ്ടെണ്ണം നെപ്റ്റ്യൂൺ പിണ്ഡഗ്രഹങ്ങളുടെ ഗണത്തിലും.
സൗരയൂഥേതരഗ്രഹങ്ങൾ
ഇരുപത് നക്ഷത്രങ്ങൾക്കു ചുറ്റുമായി 26 ഗ്രഹങ്ങൾ ഭ്രമണം ചെയ്യുന്നതായി കണ്ടെത്തിയിട്ടുണ്ട്.
2009ലാണ് കന്നി രാശിയിൽ 8 ഗ്രഹങ്ങളെ കണ്ടെത്തിയത്.
ഒരു വർഷം ഒരു രാശിയിൽ ഇത്രയും നക്ഷത്രങ്ങളെ കണ്ടെത്തിയ സംഭവം വേറെയില്ല.
വിദൂരാകാശ പദാർത്ഥങ്ങൾ
ഗാലക്സികളാൽ സമ്പുഷ്ടമാണ് കന്നി രാശി.
M49, M58, M59, M60, M61,M84, M86, M87, M89, M90 എന്നിവ ഈ രാശിയിൽ കാണുന്ന ഗാലക്സികളാണ്.
മിത്തോളജി
പി. 1000നും 686നും ഇടയിൽ സൃഷ്ടിക്കപ്പെട്ടതെന്നു കരുതുന്ന ബാബിലോണിയൻ നക്ഷത്ര കാറ്റലോഗ് ആയ മുൽ.
ആപിനിൽ ധാന്യത്തിന്റെ ദേവതയായ ഷാലായെ പ്രതിനിധീകരിച്ച് ഈ രാശിയെ അവതരിപ്പിക്കുന്നുണ്ട്.
രാശിയിലെ ഏറ്റവും തിളക്കം കൂടിയ നക്ഷത്രമായ ചിത്രയെ (spīca) കന്യകയുടെ ധാന്യം കൊണ്ടുള്ള എന്ന അർത്ഥത്തിലാണ് (spīca virginis) ലാറ്റിനിൽ പ്രയോഗിക്കുന്നത്.
ഗ്രീക്കുകാർ അവരുടെ വിളവെടുപ്പിന്റെയും ധാന്യത്തിന്റെയും ദേവതയായ ദെമീറ്ററിനെയും റോമക്കാർ അവരുടെ കൃഷിദേവതയായ സീറീസിനെയും ഈ രാശി കൊണ്ട് പ്രതിനിധീകരിക്കുന്നു.
നീതിയുടെ ദേവതയായ ആസ്ട്രീയ ആയും കന്നി രാശിയെ കണക്കാക്കാറുണ്ട്.
ഈ ദേവതയുടെ കയ്യിലുള്ള നീതിയുടെ തുലാസായാണ് തുലാം രാശിയെ ചിത്രീകരിക്കാറുള്ളത്.
മദ്ധ്യകാല യുഗത്തിൽ ചിലയിടങ്ങളിൽ ഈ രാശി കന്യാമറിയത്തെ പ്രതിനിധീകരിച്ചു.
ദൃശ്യചിത്രീകരണം
ഹിന്ദു ജ്യൊതിഷത്തിൽ "പരസഹായമില്ലാതെ ഒഴുകി നടക്കുന്ന തൊണിയിൽ ഒരു കൈയിൽ അഗ്നിയും മറുകൈയിൽ സസ്യവുമായി ഇരിക്കുന്ന കന്യകയാണു" രാശി സ്വരൂപം.
നക്ഷത്രങ്ങളുമായി ബന്ധിപ്പിച്ചു കൊണ്ടുള്ള H.A.റേയുടെ രേഖാചിത്രം
γ Vir, η Vir, β Vir, ν Vir, ο Vir എന്നീ നക്ഷത്രങ്ങൾ തലയെ പ്രതിനിധീകരിക്കുന്നു.
δ Vir, ζ Vir, α, θ Vir എന്നിവ ബ്ലൗസിനെയും α Vir, ζ Vir, τ Vir, ι Vir, κ Vir എന്നിവ പാവാടയെയും 109 Vir, μ Vir എന്നിവ പാദങ്ങളെയും ε Vir കൈയ്യിനെയും പ്രതിനിധീകരിക്കുന്നു.
സൂചകം പേര് കാന്തിമാനം പ്രത്യേകത α ചിത്രാ 0.91 മുതൽ 1.01 വരെ 275 പ്രകാശവർഷമകലെയുള്ള ഗ്രഹണജോഡി β Alaraph 3.8 36 പ്രകാശവർഷമകലെ സ്ഥിതി ചെയ്യുന്നു γ Arich 2.75 39 പ്രകാശവർഷമകലെ സ്ഥിതി ചെയ്യുന്നു, ഇരട്ടകൾ ε Vindemiatrix 2.8 90 പ്രകാശവർഷമകലെ സ്ഥിതി ചെയ്യുന്നു ŋ Zamiah 3.9 90 പ്രകാശവർഷമകലെ സ്ഥിതി ചെയ്യുന്നു δ Minclaura 5.6 മുതൽ 12.5 വരെ 180 പ്രകാശവർഷമകലെ സ്ഥിതി ചെയ്യുന്നു, ചരനക്ഷത്രം , വ്യതിയാനകാലം 372 ദിവസം
കന്നി (നായ) ഇംഗ്ലീഷ് വിലാസം https://ml.wikipedia.org/wiki/Kanni_(Dog)
തമിഴ്നാട്ടിൽ കാണപ്പെടുന്ന ഒരു നായ ജനുസ്സ് ആണ് കന്നി .
കന്നി എന്നാൽ തമിഴിൽ കന്യക എന്നാണ് അർത്ഥമാക്കുന്നത്.
വിവാഹത്തിന് സ്ത്രീധനമായി ഇവയെ നൽകുന്നതിനാലാണ് ഈ പേരു വന്നത്.
ഇതിനെ നായാട്ടിനായി ഉപയോഗിച്ചിരുന്നു.
സാധാരണയായി ഈ നായ കറുപ്പ് , തവിട്ട് നിറത്തിൽ കാണപ്പെടുന്നു.
കാലും നെഞ്ചും വെള്ള നിറത്തിലായിരിക്കും.
ഇളം നിറത്തിലും ഇവ കാണപ്പെടും , ഇതിനെ പാൽക്കന്നി എന്നു വിളിക്കുന്നു.
ആൺ പട്ടി 25 ഇഞ്ചും പെൺ പട്ടി 22 ഇഞ്ചും ഉയരം കാണിക്കുന്നു.
ചിലവ 32 ഇഞ്ച് ഉയരം വെച്ചതായും പറയപ്പെടുന്നു.
തിരുനെൽ‌വേലി , പൊള്ളാച്ചി , കോവിൽപ്പട്ടി , കഴുഗുമലൈ , ശിവകാശി , മധുര തുടങ്ങിയ സ്ഥലങ്ങളിൽ ഇവയെ കാണപ്പെടുന്നു.
പുറത്തെ കണ്ണികൾ News article Archived 2010-03-10 at the Wayback Machine .
കന്നിക്കൊയ്ത്ത് ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
വൈലോപ്പിള്ളി ശ്രീധരമേനോൻ രചിച്ച പ്രശസ്തമായ ഒരു കവിതയാണ് കന്നിക്കൊയ്ത്ത് .
കൊയ്ത്തിനെ ഒരുത്സവമാക്കുന്ന പ്രകൃതിയുടെ പ്രസാദാത്മകതയെ മൃത്യുവിന്റെ ധാഷ്ട്യത്തിന്ന്മുകളിൽ ജീവിതാസക്തിയുടെ വിജയമായി ചിത്രീകരിച്ചിരിക്കുന്നു.
ഓരോകൊയ്ത്തും അടുത്തവിത്തിറക്കത്തിനാണെന്ന് നമ്മെ ഓർമ്മിപ്പിക്കുന്നു.
അതുകൊണ്ട കൊയ്ത്തിനെ (മരണത്തെ) ഉത്സവമാക്കാൻ കവി ക്ഷണിക്കുന്നു.
കന്നാ (സസ്യം) ഇംഗ്ലീഷ് വിലാസം https://ml.wikipedia.org/wiki/Canna_(plant)
ഏതാണ്ട് 20-ഓളം സ്പീസീസുകളുള്ള പുഷ്പിക്കുന്ന ഒരു സസ്യമാണ് കന്നാ .
Cannaceae കുടുംബത്തിൽപ്പെടുന്ന ഏക ജനുസ്സാണിത്, ഇഞ്ചി , വാഴ എന്നിവ ഉൾപ്പെടുന്ന Zingiberales നിരയിൽപെടുന്നു.
അന്നജത്തിന്റെ നല്ല ഒരു സ്രോതസ്സാണ്‌ ഇത്.
ഭൂകാണ്ഡമുള്ള ഓഷധിയാണിത്.
വീതിയുള്ള ഇലകൾ ഒന്നിടവിട്ട് വിന്യസിച്ചിരിക്കുന്നു.
അസമമായ പൂക്കളിൽ ശ്രദ്ധയിൽ പെടാത്തത്ര ചെറിയ മൂന്ന് ദളങ്ങളും വിദളങ്ങളുമുണ്ട്.
കാന വാഴയുടെ പൂവിൽ കാണുന്ന ഇതളുകൾ പുരുഷ ലൈംഗിക അവയവങ്ങളുടെ(Androecium) ഭാഗമായ കേസരത്തിന്റെ(Stamen) വികസിച്ച രൂപമാണ്.
ഉള്ളിൽ പ്രത്യേക രൂപകല്പനയുള്ള ഒരു ഇതളിന്റെ വശത്തായി ആന്തർ(anther) കാണാം.
സ്ത്രൈണ ലൈംഗിക അവയവങ്ങളായ(Gynoecium) സ്റ്റിഗ്മ, സ്റ്റൈൽ എന്നിവ ഏറ്റവും ഉള്ളിലുള്ള ഒരു നേർത്ത ഇതളിന്റെ രൂപത്തിലാണ്.
ഇത് നേരെ അണ്ഡാശയത്തിലേക്ക് എത്തുന്നു.
അവലംബം ↑ Tanaka, N. 2001.
Taxonomic revision of the family Cannaceae in the New World and Asia.
Makinoa ser.
2, 1:34–43.
↑ Cooke, Ian.
The Gardener's Guide to Growing Canna, Timber Press.
ISBN 978-0-88192-513-5 1 2 Khoshoo, T.N. Guha, I. - Origin and Evolution of Cultivated Cannas.
Vikas Publishing House ചിത്രശാ‍ല കന്നായുടെ ചിത്രങ്ങൾ
കന്നത്തിൽ മുത്തമിട്ടാൽ ഇംഗ്ലീഷ് വിലാസം https://ml.wikipedia.org/wiki/Kannathil_Muthamittal
2002-ൽ പുറത്തിറങ്ങിയ ഒരു തമിഴ് ചലച്ചിത്രമാണ്‌ കന്നത്തിൽ മുത്തമിട്ടാൽ ( A Peck on the Cheek ).
പി.എസ്. കീർത്തന , മാധവൻ , സിമ്രൻ , നന്ദിത ദാസ് , പശുപതി , പ്രകാശ് രാജ് എന്നിവർ പ്രധാന വേഷങ്ങളിൽ അഭിനയിച്ചിരിക്കുന്ന ഈ ചിത്രം സംവിധാനം ചെയ്തിരിക്കുന്നത് മണി രത്നമാണ്‌ .
സുബ്രഹ്മണ്യ ഭാരതിയുടെ ഒരു കവിതയിലെ വരിയിൽ നിന്നെടുത്തതാണ്‌ ചലച്ചിത്രത്തിന്റെ തലക്കെട്ട്.
ആഭ്യന്തരയുദ്ധം നടക്കുന്ന ശ്രീലങ്കയിലേക്ക് തന്റെ അമ്മയെ തിരഞ്ഞ് പോകുന്ന ഒരു പെൺകുട്ടിയുടെയും അവളെ ദത്തെടുത്ത മാതാപിതാക്കളുടെയും കഥയാണിത്.
ചലച്ചിത്രവും, ഇതിൽ ബാലതാരമായി അഭിനയിച്ച പി.എസ്. കീർത്തനയും ധാരാളമായി നിരൂപകപ്രശംസ നേടി.
ടൊറണ്ടോ അന്താരാഷ്ട്ര ചലച്ചിത്രമേളയിൽ ആദ്യമായി പ്രദർശിപ്പിക്കപ്പെട്ട ചിത്രം 2004-ലെ കാൻസ് ചലച്ചിത്രമേളയിൽ ഇന്ത്യയുടെ ഔദ്യോഗികനാമനിർദ്ദേശമായിരുന്നു.
ആറ് ദേശീയ അവാർഡുകളും ആറ് ഫിലിംഫെയർ പുരസ്കാരങ്ങളും ആറ് അന്താരാഷ്ട്ര ചലച്ചിത്രമേളകളിൽ മികച്ച ചിത്രത്തിനുള്ള പുരസ്കാരങ്ങളും ഈ ചിത്രം നേടുകയുണ്ടായി.
ശ്രീലങ്കയിലെ മാങ്കുളത്ത് വച്ച് ശ്യാമയും ( നന്ദിത ദാസ് ) ദിലീപനും ( ജെ.ഡി. ചക്രവർത്തി ) വിവാഹിതരാകുന്നു.
ദിലീപനും ശ്യാമയുടെ സഹോദരനും ( പശുപതി ) എൽ.ടി.ടി.ഇ.
പോരാളികളാണ്‌.
ഒരിക്കൽ ശ്രീലങ്കൻ സൈന്യം വരുന്നതുകാണുന്ന ദിലീപൻ, ശ്യാമയെ പിന്നിൽ നിർത്തി ഓടി രക്ഷപ്പെടുന്നു.
ഗർഭിണിയായ ശ്യാമ, ദിലീപൻ തിരിച്ചുവരാൻ കാത്തിരിക്കുന്നു.
ആഭ്യന്തരയുദ്ധം കൊടുമ്പിരി കൊള്ളുന്നതോടെ ഗ്രാമവാസികൾ അഭയാർത്ഥികളായി ഇന്ത്യയിലേക്ക് രക്ഷപ്പെടുന്നു.
രാമേശ്വരത്തെ അഭയാർത്ഥികാമ്പിൽ വച്ച് ശ്യാമ ഒരു പെൺകുഞ്ഞിന്‌ ജന്മം നൽകുന്നു.
ഒമ്പത് വർഷത്തിനുശേഷം ചെന്നൈയിൽ അഞ്ചാം ക്ലാസ്സുകാരിയായ അമുത ( പി.എസ്. കീർത്തന ) തന്റെ കുടുംബത്തെക്കുറിച്ച് വിവരിക്കുന്നിടത്താണ്‌ പിന്നെ കഥ തുടരുന്നത്.
അമുതയുടെ അച്ഛൻ തിരുച്ചെൽ‌വൻ ( മാധവൻ ) എഞ്ചിനിയറും ഇന്ദിര എന്ന തൂലികാനാമത്തിൽ എഴുതുന്നയാളുമാണ്‌.
അമ്മ ഇന്ദിര, ചാനലിൽ വാർത്ത വായിക്കുന്നു.
വിനയൻ, അഖിലൻ എന്നീ അനിയന്മാരുണ്ട്.
അമുതയുടെ ഒമ്പതാം പിറന്നാളിന്റെ അന്ന് അവൾ ദത്തുപുത്രിയാണെന്ന കാര്യം മാതാപിതാക്കൾ അവളോട് വെളിപ്പെടുത്തുന്നു.
അമുത വീട്ടിൽ നിന്ന് ഓടി രക്ഷപ്പെടാൻ ശ്രമിക്കുന്നു.
റെയിൽവെ സ്റ്റേഷനിൽ നിന്ന് അമുതയെ തിരിച്ചുകിട്ടുന്നു.
അമുതയെ ദത്തെടുത്ത കഥ തിരുച്ചെൽവൻ പറഞ്ഞുകൊടുക്കുന്നു.
പ്രസവിച്ച ഉടനെ ശ്യാമ മകളെ വിട്ട് ശ്രീലങ്കയിലേക്ക് തിരിച്ചുപോവുകയാണുണ്ടായത്.
ഇതിനെക്കുറിച്ച് തിരുച്ചെൽ‌വൻ ഒരു കഥയെഴുതിയത് അയൽക്കാരിയായ ഇന്ദിര വായിക്കുന്നു.
ഇരുവർക്കും കുട്ടിയെ ഇഷ്ടമാകുന്നു.
തിരിച്ചെൽ‌വന്‌ കുട്ടിയെ ദത്തെടുക്കണമെന്ന് ആഗ്രഹമുണ്ടാകുന്നു.
എന്നാൽ വിവാഹിതർക്കേ ദത്തെടുക്കാൻ അവകാശമുള്ളൂ എന്നതിനാൽ സ്നേഹിക്കുന്ന ഇന്ദിരയെ വിവാഹം കഴിച്ച് തിരുച്ചെൽ‌വൻ അമുതയെ ദത്തെടുക്കുന്നു.
ഇതറിഞ്ഞതിനു ശേഷവും യഥാർത്ഥ മാതാവിനെ കാണാൻ അമുത ആഗ്രഹിക്കുന്നു.
അമ്മായിയുടെ മകനായ പ്രദീപനുമൊത്ത് അമുത രാമേശ്വരത്തെ കാമ്പിലേക്ക് പോകുന്നു.
അവിടെ വച്ച് തിരുച്ചെൽവൻ അമുതക്ക് അമ്മയെ കാണിച്ചുകൊടുക്കാമെന്ന് വാക്കുനൽകുന്നു.
തിരുച്ചെൽവനും ഇന്ദിരയും അമുതയും ശ്രീലങ്കയിലേക്ക് പുറപ്പെടുന്നു.
ഹരോൾഡ് വിക്രമസിങ്കെ ( പ്രകാശ് രാജ് ) അവരെ സഹായിക്കുന്നു.
ശ്യാമയ്ക്ക് വേണ്ടിയുള്ള തിരച്ചിലിനിടയിൽ ആഭ്യന്തരയുദ്ധത്തിന്റെ ഭീകരമുഖം മൂവർക്കും നേരിടേണ്ടിവരുന്നു.
തിരുച്ചെൽവനെയും വിക്രമസിങ്കെയെയും തമിഴ് സൈന്യം പിടിക്കുന്നു.
നേതാവായ ശ്യാമയുടെ സഹോദരനിൽ നിന്ന് ശ്യാമയെക്കുറിച്ച് അവർക്ക് മനസ്സിലാകുന്നു.
ഒരു പാർക്കിൽ വച്ച് ശ്യാമയെ കാണാമെന്ന് തീരുമാനിക്കുന്നുവെങ്കിലും അവിടെ ശ്രീലങ്കൻ സൈന്യം എത്തുന്നതോടെയുണ്ടാകുന്ന വെടിവയ്പ്പിൽ ഇന്ദിരക്ക് പരുക്കേൽക്കുന്നു.
ഇന്ത്യയിലേക്ക് തിരിച്ചുവരാൻ വിമാനത്താവളത്തിലേക്ക് പോകുന്നതിനിടെ പാർക്കിൽ അവർ ശ്യാമയെ കാണുന്നു.
അമുതയുടെ ചോദ്യങ്ങൾക്ക് ഉത്തരം നൽകാൻ ശ്യാമയ്ക്ക് സാധിക്കുന്നില്ല.
ജനങ്ങൾക്ക് വേണ്ടിയുള്ള യുദ്ധം തുടരുമെന്നും സമാധാനമുണ്ടാകുമ്പോൾ തന്നെ കാണാൻ വരണമെന്നും പറഞ്ഞുകൊണ്ട് ശ്യാമ തിരിച്ചുപോകുന്നു.
വൈരമുത്തു രചിച്ച് എ.ആർ. റഹ്‌മാൻ ഈണമിട്ട ഏഴ് ഗാനങ്ങൾ ചിത്രത്തിലുണ്ട്.
ചിത്രത്തിന്‌ വൈരമുത്തു 2002-ലെ മികച്ച ഗാനരചയിതാവിനുള്ള ദേശീയപുരസ്കാരവും എ.ആർ. റഹ്‌മാൻ മികച്ച സംവിധായകനുള്ള ദേശീയപുരസ്കാരവും നേടി വെള്ളൈ പൂക്കൾ - എ.ആർ. റഹ്‌മാൻ സുന്ദരി - ഹരിഹരൻ (ഗായകൻ) , ടിപ്പു , സുജാത , കാർത്തിക് , മധുമിത കന്നത്തിൽ മുത്തമിട്ടാൽ - ചിന്മയി , പി. ജയചന്ദ്രൻ Signore Signore - റാഫിഖ്, നോയൽ, അനുപമ, സ്വർണ്ണലത , ദേവൻ വിടൈ കൊട് എങ്കൾ നാടേ - എം.എസ്. വിശ്വനാഥൻ , ബൽറാം, ഫെബി, എ.ആർ. റൈഹാന, മാണിക്ക വിനായകം കന്നത്തിൽ മുത്തമിട്ടാൽ - ചിന്മയി , പി. ജയചന്ദ്രൻ സത്തെന നെനൈന്തത് നെഞ്ചം - മിന്മിനി പുരസ്കാരങ്ങൾ 2003-ലെ ദേശീയ ചലച്ചിത്രപുരസ്കാരം മികച്ച തമിഴ് ചിത്രം ഓഡിയോഗ്രഫി : എ.എസ്. ലക്ഷ്മീനാരായണൻ ബാലതാരം : പി.എസ്. കീർത്തന എഡിറ്റിങ്ങ് : എ. ശ്രീകർ പ്രസാദ് സംഗീതസംവിധാനം : എ.ആർ. റഹ്‌മാൻ ഗാനരചന : വൈരമുത്തു 2002-ലെ തമിഴ്നാട് സംസ്ഥാന അവാർഡുകൾ മികച്ച രണ്ടാമത്തെ ചിത്രം നടൻ : മാധവൻ നടിക്കുള്ള പ്രത്യേക പുരസ്കാരം : നന്ദിത ദാസ് സംവിധായകൻ : മണി രത്നം ഗായിക : ചിന്മയി കലാസംവിധാനം : സാബു സിറിൽ ബാലതാരം : പി.എസ്. കീർത്തന 22-ആമത് സിനിമ എക്സ്പ്രസ് പുരസ്കാരം മികച്ച ചിത്രം സംവിധായകൻ : മണി രത്നം നടി : സിമ്രൻ ബാലതാരം : പി.എസ്. കീർത്തന സംഘട്ടനം : വിക്രം ധർമ്മ ഛായാഗ്രഹണം 2002-ലെ തമിഴ് ഫിലിംഫെയർ അവാർഡുകൾ മികച്ച ചിത്രം സംവിധായകൻ : മണി രത്നം നടി : സിമ്രൻ ഛായാഗ്രഹണം : കല-ബൃന്ദ സംഗീതസംവിധാനം : എ.ആർ. റഹ്‌മാൻ ഗാനരചന : വൈരമുത്തു ഗായിക : ചിന്മയി 2003-ലെ ലോസ് ആഞ്ചലസ് ഇന്ത്യൻ ചലച്ചിത്രോത്സവം ഓഡിയൻസ് പുരസ്കാരം : മികച്ച ചിത്രം 2003-ലെ ജെറുസലേം ചലച്ചിത്രോത്സവം ഇൻ സ്പിരിറ്റ് ഓഫ് ഫ്രീഡം പുരസ്കാരം : മികച്ച ചിത്രം 2003-ലെ സിംബാബ്‌വേ അന്താരാഷ്ട്ര ചലച്ചിത്രോത്സവം മികച്ച ചിത്രം 2004-ലെ ന്യൂ ഹാവെൻ ചലച്ചിത്രോത്സവം പ്രത്യേക പുരസ്കാരം അന്താരാഷ്ട്ര ചലച്ചിത്രത്തിനുള്ള ജൂറി പുരസ്കാരം അന്താരാഷ്ട്ര ചലച്ചിത്രത്തിനുള്ള ഓഡിയൻസ് പുരസ്കാരം 2004-ലെ വെസ്റ്റ്ചെസ്റ്റർ ചലച്ചിത്രോത്സവം മികച്ച അന്താരാഷ്ട്ര ചിതം 2004-ലെ റിവർറൺ അന്താരാഷ്ട്ര ചലച്ചിത്രോത്സവം മികച്ച ചിത്രത്തിനുള്ള ഓഡിയൻസ് പുരസ്കാരം അവലംബം പുറത്തേക്കുള്ള കണ്ണികൾ കന്നത്തിൽ മുത്തമിട്ടാൽ ഇന്റർനെറ്റ് മൂവി ഡാറ്റാബേസിൽ
കന്നി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊല്ലവർഷത്തിലെ രണ്ടാമത്തെ മാസമാണ് കന്നി .
സൂര്യൻ കന്നി  രാശിയിലൂടെ സഞ്ചരിക്കുന്ന സമയമാണ് കന്നിമാസം.
കേരളത്തിലെ രണ്ടു വിളവെടുപ്പുകാലങ്ങളിൽ ഒന്നായ കന്നിക്കൊയ്ത്ത് കന്നിമാസത്തിലാണ്.
തമിഴ് മാസമായ പൂരട്ടാശിയാണ് മലയാളത്തിൽ കന്നിമാസം എന്നറിയപ്പെടുന്നത്.
സെപ്റ്റംബർ - ഒക്ടോബർ മാസങ്ങൾക്ക് ഇടക്കാണ് കന്നിമാസം വരിക.
കന്നിമാസത്തിലെ ആയില്യം നാൾ സർപ്പാരാധനാകേന്ദ്രങ്ങളിൽ അതിവിശേഷമായി ആചരിച്ചുവരുന്നു.
ഇതേ മാസത്തിലെ അമാവാസിയുടെ പിറ്റേ ദിവസമാണ് നവരാത്രി ആരംഭിയ്ക്കുന്നതും.
കന്നി (വിവക്ഷകൾ)
കന്നി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കന്നി -കന്നി എന്ന നക്ഷത്രരാശി കന്നി മാസം - കന്നി എന്ന മലയാള മാസം.
കന്നി (നായ) കന്നി എന്ന പദത്തിന് ആദ്യത്തെ എന്നും കന്യക എന്നും അർത്ഥങ്ങളുണ്ട്.
കന്നാബേസീ ഇംഗ്ലീഷ് വിലാസം https://ml.wikipedia.org/wiki/Cannabaceae
സപുഷ്പികളിൽപ്പെടുന്ന ഒരു ചെറിയ സസ്യകുടുംബമാണ് കന്നാബേസീ (Cannabaceae).
ഏകദേശം 11 ജീനസ്സുകളിലായി 170 ഓളം സ്പീഷിസുകളാണ് ഈ സസ്യകുടുംബത്തിലുള്ളത്.
100 ഓളം സ്പീഷിസുകൾ ഉൾക്കൊള്ളുന്ന Celtis ആണ് വലിയ ജനുസ്.
ചെറിയസസ്യകുടുംബമാണെങ്കിലും വൈവിധ്യങ്ങളാർന്ന സസ്യങ്ങളടങ്ങുന്ന കുടുംബമാണിത്.
ഇതിൽ ആരോഹികളും , ഓഷധികളും ചെടികളും മരങ്ങളും ഉൾപ്പെടുന്നു.
വടക്കേ അർദ്ധഗോളത്തിലെ മിതശീതോഷ്‌ണമേഖലകളിലാണ് ഇവ സാധാരണയായി വളരുന്നത്.
മിക്ക സസ്യങ്ങളും ഔഷധ ആവശ്യത്തിനായും ഭക്ഷ്യ ആവശ്യത്തിനായും ഉപയോഗിക്കാറുണ്ട്.
കഞ്ചാവ് , തൊണ്ടുപൊളിയൻ , കുയ്യമരം , ഭൂതക്കാളി തുടങ്ങിയവ ഈ കുടുംബത്തിലെ അംഗങ്ങളാണ്.
ഇവയുടെ ഇലകൾ ഹസ്തകപത്രങ്ങങ്ങളോടു കൂടിയവയോ ഹസ്തകബഹുപത്രങ്ങങ്ങളോടുകൂടിയവയോ ആണ്.
ഇലകൾ ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, സിരാവിന്യാസം ജാലികാസിരാവിന്യാസത്തോടു കൂടിയവയും ആണ്.
ചില സസ്യങ്ങളിൽ അടിഞ്ഞുകൂടിയ കാൽസ്യം കാർബണേറ്റുകൾ കാണപ്പെടാറുണ്ട്.
മരക്കറകളോടു കൂടിയതാണ് മിക്ക സസ്യങ്ങളും.
ഇവയുടെ പൂക്കൾ ഏകലിംഗ സ്വഭാവത്തോടു കൂടിയവയും
ജീനസ്സുകൾ Aphananthe Planchon (syn. Mirandaceltis Sharp ) Cannabis L. – Hemp Celtis L. (syn. Sparrea Hunz. Dottori ) Gironniera Gaudich.
(syn. Helminthospermum Thwaites , Nematostigma Planchon ) Humulus L. (syn. Humulopsis Grudz. ) – Hop Lozanella Greenman Parasponia Miquel Pteroceltis Maxim.
Trema Loureiro (syn. Sponia Decaisne ) അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Cannabaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cannabaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇരട്ടക്കുളങ്ങര ഇംഗ്ലീഷ് വിലാസം https://ml.wikipedia.org/wiki/Irattakkulangara
വടക്കാഞ്ചേരി ഗ്രാമപഞ്ചായത്തിലെ ഗ്രാമങ്ങളിലൊന്നാണ് ഇരട്ടക്കുളങ്ങര .
ഇരട്ടക്കുളങ്ങര ഭഗവതി ക്ഷേത്രത്തിനോടടുത്തു തന്നെ രണ്ട് കുളങ്ങളുള്ളതു കൊണ്ടാണ് ഈ സ്ഥലത്തിന് ഇരട്ടക്കുളങ്ങര എന്ന പേര് ലഭിച്ചതെന്നാണ് ഐതിഹ്യം .
വടക്കാഞ്ചേരി പട്ടണത്തിൽ നിന്നും ഒരു കിലോമീറ്ററോളം ഉള്ളിലേക്ക് മാറിയാണ് ഈ ഗ്രാമം സ്ഥിതി ചെയ്യുന്നത്.
ഇരട്ടക്കുളങ്ങര ഭഗവതി ക്ഷേത്രത്തിലെ വേലമഹോൽസവം പ്രസിദ്ധമാണ്.
വടക്കാഞ്ചേരി പഞ്ചായത്തിലെ 14ആം വാർഡ് ഉൾക്കൊള്ളുന്നതാണ് ഈ പ്രദേശം.
ഇരട്ടനക്ഷത്രം
നിരീക്ഷണ ജ്യോതിശാസ്ത്രത്തിൽ , ഇരട്ട നക്ഷത്രം അല്ലെങ്കിൽ ദൃശ്യ ഇരട്ട എന്നത് ഭൂമിയിൽ നിന്ന് നോക്കുമ്പോൾ , പ്രത്യേകിച്ച് പ്രാകാശിക ദൂരദർശിനികളുടെ സഹായത്തോടെ, പരസ്പരം അടുത്ത് കാണുന്ന ഒരു ജോഡി നക്ഷത്രങ്ങളാണ് .
ഇവ ദ്വന്ദ്വനക്ഷത്രം ആവണമെന്നില്ല.
ദ്വന്ദ്വ നക്ഷത്രം പരസ്പരം ഗുരുത്വാകർഷണത്തിലൂടെ ബന്ധിപ്പിച്ചിരിക്കുന്നു.
ഇരട്ട നക്ഷത്രങ്ങൾ പരസ്പരം അകലെയാണെങ്കിലും അവയുടെ നേർരേഖാവിന്യാസം കൊണ്ട് ഭൂമിയിൽ നിന്ന് നോക്കുമ്പോൾ അടുത്ത് സ്ഥിതി ചെയ്യുന്നവയായി തോന്നുന്നവയാണ്.
ഇരട്ടയാർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Erattayar_Gramapanchayat
ഇടുക്കി ജില്ലയിലെ ഉടുമ്പൻചോല താലൂക്കിലെ കട്ടപ്പന ബ്ലോക്ക് പഞ്ചായത്തിലാണ് ഇരട്ടയാർ ഗ്രാമപഞ്ചായത്ത് സ്ഥിതി ചെയ്യുന്നത്.
1971-ൽ രൂപം കൊണ്ട ഈ പഞ്ചായത്തിന്റെ വിസ്തീർണ്ണം 32.37 ചതുരശ്രകിലോമീറ്ററാണ്.
അതിരുകൾ കിഴക്ക് - പാമ്പാടുംപാറ പഞ്ചായത്ത് പടിഞ്ഞാറ് - കാമാക്ഷി പഞ്ചായത്ത് തെക്ക് - കട്ടപ്പന നഗരസഭ വടക്ക് - നെടുങ്കണ്ടം പഞ്ചായത്ത് വാർഡുകൾ ചെമ്പകപ്പാറ ഈട്ടിത്തോപ്പ് പള്ളിക്കാനം ഇരട്ടയാര് നോര്ത്ത് എഴുകുംവയൽ കാറ്റാടിക്കവല ഇരട്ടയാര് ശാന്തിഗ്രാം സൌത്ത് ഉപ്പുകണ്ടം തുളസിപ്പാറ വാഴവര നാലുമുക്ക് ശാന്തിഗ്രാം ഇടിഞ്ഞമല അവലംബം http://www.trend.kerala.gov.in Archived 2019-09-02 at the Wayback Machine .
ഇരട്ടക്കുട്ടികൾ ഇംഗ്ലീഷ് വിലാസം https://ml.wikipedia.org/wiki/Twin നാസയുടെ മുൻ ബഹിരാകാശയാത്രികരായ മാർക്ക് , സ്കോട്ട് കെല്ലി എന്നീ ഇരട്ടകൾ.
ഒരേ ഗർഭകാലത്ത് ഉണ്ടാകുന്ന രണ്ട് സന്തതികളാണ് ഇരട്ടക്കുട്ടികൾ അഥവാ ഇരട്ടകൾ .
മോണോസൈഗോട്ടിക്, ഡൈസൈഗോട്ടിക് എന്നീ രണ്ടുതരമാണ് ഇരട്ടകൾ ഉള്ളത്.
ഒരേ സിക്താണ്ഡത്തിൽ നിന്ന് വിഭജിതമാകുന്ന ഇരട്ടകൾക്ക് മോണോസൈഗോട്ടിക് എന്നും, രണ്ട് വ്യത്യസ്ത സിക്താണ്ഡങ്ങളിൽ നിന്ന് രൂപപ്പെടുന്ന ഇരട്ടകൾക്ക് ഡൈസൈഗോട്ടിക് എന്നും പറയുന്നു.
മനുഷ്യരിൽ സാധാരണയായ ഒരു ഗർഭകാലത്ത് ഒരുകുട്ടി എന്നത് സിംഗിൾടൺ എന്ന പേരിലാണ് പറയപ്പെടുന്നത് .
ഒന്നിലധികം കുട്ടികളെ പ്രസവിക്കുന്നതിനെ മൾട്ടിപ്പിൾ ബെർത്ത് എന്ന് പൊതുവെ വിളിക്കുന്നു.
മൊത്തം ജനനങ്ങളുടെ 90 ൽ 1 (1.1 ശതമാനം) ഇരട്ടയായാണ് സംഭവിക്കുന്നത്.
ലോകമെമ്പാടുമുള്ള ഓരോ 1000 പ്രസവങ്ങളിൽ 8 എന്ന നിരക്കിൽ ഡൈസൈഗോട്ടിക് ഇരട്ടകളും, 3 എന്ന നിരക്കിൽ മോണോസൈഗോട്ടിക് ഇരട്ടകളും കാണപ്പെടുന്നു.
ഇരട്ടക്കുളങ്ങര രാമവാരിയർ ഇംഗ്ലീഷ് വിലാസം https://ml.wikipedia.org/wiki/Erattakulangara_Rama_Warrier
പതിനെട്ടാം നൂറ്റാണ്ടിൽ ജീവിച്ചിരുന്ന പ്രശസ്തനായ ആട്ടക്കഥാകൃത്തും , ചിത്രകാരനുമാണ് ഇരട്ടകുളങ്ങര രാമവാര്യർ.
(ജനനം: 1725, മരണം:1775).
തിരുവിതാംകൂർ മഹാരാജാവ് അനിഴം തിരുനാൾ മാർത്താണ്ഡവർമ്മയുടെ സദസ്യനായിരുന്നു.
കാർത്തിക തിരുനാൾ രാമവർമ്മയുടെ കാലത്ത് ചിത്രകാരനായി ഇദ്ദേഹം ഏറെ പ്രശംസപറ്റിയിരുന്നു.
ആലപ്പുഴ ജില്ലയിലെ ഇരട്ടക്കുളങ്ങരയിലാണ് ജീവിച്ചിരുന്നത്.
കിരാതം എന്ന ഒരു ആട്ടക്കഥ മാത്രമാണ് അദ്ദേഹം എഴുതിയത്.
ഈ ഒറ്റ ആട്ടകഥയിലൂടെ കേരളഭാഷാസാഹിത്യത്തിൽ അനശ്വര പ്രതിഷ്ഠ നേടിയ കവിയാണ് ഇദ്ദേഹം.
ഇരട്ടകുളങ്ങര മഹാദേവഭക്തനായിരുന്നു രാമവാര്യർ, അദേഹം ഇരട്ടകുളങ്ങര ദേവനു ദക്ഷിണയായാണ് കിരാതം ആട്ടകഥ രചിച്ചത്.
തൃശൂർ വടക്കുംനാഥ ക്ഷേത്രത്തിനടുത്തുള്ള ദേവി ക്ഷേത്രത്തിലുള്ള കുചേലഗോപാലം എന്ന ചിത്രം രാമവാര്യർ വരച്ചതാണ്.
ആലപ്പുഴ ജില്ലയിലെ ഇരട്ടകുളങ്ങരയിലാണ് രാമവാര്യരുടെ ഗൃഹം സ്ഥിതിചെയ്തിരുന്നത്.
ഇരട്ടക്കുളങ്ങര മഹാദേവക്ഷേത്രത്തിലെ കഴകം ഇദ്ദേഹത്തിന്റെ കുടുംബത്തിനുണ്ടായിരുന്നു.
ഇരട്ടക്കുളങ്ങര മഹാദേവന്റെ ഭക്തനായിരുന്ന രാമവാര്യർ തന്റെ ഇഷ്ടദേവനു ദക്ഷിണയായി കിരാതം ആട്ടകഥ രചിച്ചുവെന്നാണ് വിശ്വസിക്കുന്നത്.
ഇരട്ടകുളങ്ങരയിൽ ദേവനു ആട്ടക്കഥ സമർപ്പിച്ചു ക്ഷേത്രത്തിൽ നിന്നും പുറത്തിറങ്ങവെ അമ്പലക്കാള അദ്ദേഹത്തെ കുത്തിക്കൊന്നുവത്രെ.
ആട്ടക്കഥയിൽ ജന്മം ഒടുങ്ങാൻ വരം കന്മഷാരെ തരേണമേ....
എന്ന പദപ്രയോഗം അദ്ദേഹത്തിനു അറം പറ്റിയതായി വിശ്വസിക്കുന്നു.
കിരാതം ആട്ടക്കഥ വാഴപ്പള്ളി ക്ഷേത്രത്തിൽ നടന്ന കിരാതം കഥകളി; കാട്ടാളനും കാട്ടാളത്തിയും തപസ്സുചെയ്യുന്ന അർജ്ജുനനും
കഥകളിയിൽ വളരെ പ്രചാരവും ജനപ്രിയതയും ലഭിച്ചിട്ടുള്ള ആട്ടക്കഥയാണ് കിരാതം.
മഹാഭാരതം ആരണ്യപർവ്വത്തിലെ ഒരു ഭാഗമാണ് രാമവാര്യർ കിരാതം ആട്ടക്കഥയുടെ പ്രമേയം.
അർജ്ജുനനെ പ്രധാന കഥാപാത്രമാക്കിയാണ് ആട്ടക്കഥ രചിക്കപ്പെട്ടിരിക്കുന്നത്.
മൂലകഥയുമായി അല്പം വേറിട്ടാണ് ആട്ടകഥ രചിച്ചിരിക്കുന്നത്.
സാധാരണയായി മിക്ക ശിവക്ഷേത്രങ്ങളിലും നിർബന്ധമായ പടിത്തരമായി നടത്താറുള്ള ആട്ടകഥകളിലൊന്നാണ് കിരാതം.
കഥ: പാണ്ഡവർ ചൂതുകളിയിൽ ശകുനിയുടെ നേതൃത്വത്തിലുള്ള കൗരവരോട് പരാജിതരാവുകയും രാജാധികാരങ്ങൾ നഷ്ടപ്പെട്ട് കാമ്യകവനത്തിൽ അവർ താമസിക്കുന്ന കാലത്ത് വ്യാസമഹർഷി അവരെ വന്നുകാണുകയും അദ്ദേഹത്തിന്റെ നിർദ്ദേശത്താൽ അർജ്ജുനൻ ദിവ്യാസ്ത്ര സമ്പാദനത്തിനായി കൈലാസത്തിൽ തപസ്സു ചെയ്യുവാൻ തീരുമാനിക്കുന്നു.
അർജ്ജുനൻ പത്നി ദ്രൗപദിയോട് യാത്രാനുവാദം ചോദിച്ച് തപസ്സിനായി പുറപ്പെടുന്നതോടെയാണ് ആട്ടകഥയിലെ ഒന്നാരംഗം ആരംഭിക്കുന്നത്.
ശ്രീപരമശിവനെ ധ്യാനിച്ചുകൊണ്ട് വടക്കുനോക്കി സഞ്ചരിച്ച് ഹിമാലയത്തിലെ മലകൾ താണ്ടി ഗംഗാതടത്തിൽ എത്തുകയും അവിടെ ഒറ്റകാലിൽ നിന്നുകൊണ്ട് തപസ്സ് ആരംഭിക്കുകയും ചെയ്യുന്നതാണ് രണ്ടും മൂന്നും രംഗങ്ങൾ.
ദേവേന്ദ്രൻ തന്റെ പുത്രനായ അർജ്ജുനന്റെ തപഃശക്തി മനസ്സിലാക്കാൻ അപ്സരസ്സുകളെ അയക്കുന്നതും അവർ നിരാശരായി മടങ്ങുന്നതും നാലും അഞ്ചുംരംഗങ്ങളിൽ വർണ്ണിച്ചിരിക്കുന്നു.
ഇന്ദ്രന്റെ അപേക്ഷയെ തുടർന്ന് ശ്രീപാർവ്വതീദേവി അർജ്ജുനന് വരം നൽകുവാൻ ശ്രീമഹാദേവനോട് അഭ്യർത്ഥിക്കുന്നു.
പാർത്ഥന്റെ ഉള്ളിലെ അഹന്തമാറ്റിവേണം വരം നൽകേണ്ടത് എന്നു പറയുന്ന ഭഗവാൻ ശിവൻ കാട്ടാളവേഷം ധരിക്കുന്നു.
കാട്ടാളസ്ത്രീയായി പാർവ്വതിയും വനചരഗണങ്ങളായി ഭൂതഗണങ്ങളും ശ്രീപരമശിവനു അകമ്പടിയാവുന്നതാണ് ആറാം രംഗത്തിൽ.
അർജ്ജുനനെ വധിക്കുവാനായി ദുര്യോധനൻ മുകാസുരനെ അയക്കുന്നു.
ഒരു പന്നിയായി കാട്ടിലെത്തിയ മൂകാസുരനെ ശ്രീപരമേശ്വരൻ വലയിൽ കുരുക്കുന്നു.
പന്നി വലഭേദിച്ച് പുറത്തുചാടി ഓടുന്നു.
കാട്ടാളൻ പന്നിയെ പിന്തുടരുന്നു ഇതാണ് ഏഴാം രംഗത്തിൽ.
അവസാന രംഗമായ എട്ടിൽ, പന്നിയെ പിന്തുടർന്ന് കാട്ടാളനും കാട്ടാളത്തിയും കൂട്ടരും അർജ്ജുനൻ തപസ്സുചെയ്യുന്ന സ്ഥലത്ത് എത്തിച്ചേരുന്നു.
തപസ്സുചെയ്യുന്ന അർജ്ജുനനെ പന്നി ആക്രമിക്കാൻ പാഞ്ഞടുക്കുമ്പോൾ കാട്ടാളൻ അമ്പെയ്യുന്നു.
ആ സമയത്തുതന്നെ അർജ്ജുനനും പന്നിയെ അമ്പെയ്യുന്നു.
ഇരുവരുടേയും അസ്ത്രങ്ങളേറ്റ് പന്നി ചത്തുവീഴുന്നു.
തന്റെ വല ഭേദിച്ച പന്നിയെ താനാണ് ആദ്യം അമ്പെയ്തതെന്നും കാട്ടിലെ മൃഗങ്ങൾ തനിക്ക് അവകാശപ്പെട്ടതാണെന്നും കാട്ടാളൻ വാദിക്കുന്നു.
കൂടാതെ അർജ്ജുനനെ വളരെ അധിക്ഷേപിക്കുകയും ചെയ്യുന്നുണ്ട്.
ഈ വഴക്കു കൂട്ടൽ ഘോരയുദ്ധത്തിലേക്ക് വഴിതെളിക്കുന്നു.
അർജ്ജുനന്റെ അസ്ത്രങ്ങൾ കാട്ടാളസ്ത്രീയുടെ ശാപം നിമിത്തം പൂക്കളായി കാട്ടാളനു പുഷ്പവൃഷ്ടി നടത്തുന്നു.
തുടർന്നുള്ള യുദ്ധത്തിൽ അർജ്ജുനനു വില്ലും നഷ്ടപ്പെടുന്നു.
തുടർന്ന് മുഷ്ടിയുദ്ധത്തിൽ ഏർപ്പെടുന്നു.
കാട്ടാളൻ അർജ്ജുനനെ എടുത്തെറിയുന്നു, താൻ രാവിലെ ശിവപൂജ ചെയ്തപ്പോൾ ഉപയോഗിച്ച പൂക്കൾ കാട്ടാള ശിരസ്സിൽ കണ്ട അർജ്ജുനൻ ഈ കാട്ടാളൻ ശ്രീപരമശിവൻ തന്നെയാണോ എന്നു സംശയിക്കുന്നു.
പരാജിതനും ക്ഷീണിതനുമായി നിലത്തു വീണ അർജ്ജുനൻ അഹങ്കാരം മാറി ഭഗവാൻ ശിവനെ സ്തുതിക്കുന്നു.
കാട്ടാളനും കാട്ടാളത്തിയും മാറി ആ സ്ഥാനത്ത് സാക്ഷാൽ ശ്രീപരമേശ്വരനെയും ശ്രീപാർവ്വതീദേവിയെയും കാണുന്നു.
നടന്നതെല്ലാം ഭഗവാന്റെ ലീലാവിലാസമായിരുന്നുവെന്നു മനസ്സിലാക്കി അർജ്ജുനൻ ഭക്തിപൂർവ്വം അവരെ നമസ്കരിക്കുന്നു.
ശിവ-പാർവ്വതിമാർ അർജ്ജുനനു ദിവ്യമായ പാശുപതാസ്ത്രം നൽകി അനുഗ്രഹിക്കുന്നു.
തുടർന്ന് അവർ അപ്രത്യക്ഷരാവുകയും അർജ്ജുനന്റെ ശിവസ്തുകളോടെ ആട്ടക്കഥ പൂർണ്ണമാവുകയും ചെയ്യുന്നു.
കിരാതം ആട്ടക്കഥയിൽ നിന്നും
" ഹരഹര ശിവ ശംഭോ ശങ്കരാ വിശ്വമൂർത്തേ  ശിവശിവ ശരണം ത്വം ശൈശവം മേ ക്ഷമസ്വ ഹിമഗിരിസുതയെന്നും ഞാനറിഞ്ഞീല ദേവീ
മമകൃതമപരാധം സർവ്വമേതൽ ക്ഷമസ്വ " മറ്റു കൃതികൾ
കിരാതം ആട്ടക്കഥ കൂടാതെ ഒരു തിരുവാതിര കളിപ്പാട്ട് കൂടി അദ്ദേഹം രചിച്ചിട്ടുണ്ട്.
നളചരിതം തിരുവാതിരപ്പാട്ട് (നളചരിതം ആട്ടക്കഥയല്ല) എന്ന പേരിലാണ് അത് അറിയപ്പെടുന്നത്.
അവലംബം ↑ ↑ https://archive.today/20130917044625/keralavips.com/clientvipdetails.asp?
Id=484 ↑ https://archive.today/20131024205954/www.kathakalinews.com/storystore/013kiratham.asp
ഇരട്ടഗ്രഹം ഇംഗ്ലീഷ് വിലാസം https://ml.wikipedia.org/wiki/Double_planet
ഒരു ഗുരുത്വ കേന്ദ്രത്തിനു ചുറ്റും ഭ്രമണം ചെയ്യുന്ന രണ്ടു ഗ്രഹങ്ങളെയാണ് ഇരട്ട ഗ്രഹങ്ങൾ എന്നു പറയുന്നത്.
പ്ലൂട്ടോയും അതിന്റെ ഉപഗ്രഹമായ ഷാരോണും കൂടി പലപ്പോഴും ഇരട്ട ഗ്രഹമായി കണക്കാക്കാറുണ്ട്.
ഇരട്ടത്തലയൻ ഇംഗ്ലീഷ് വിലാസം https://ml.wikipedia.org/wiki/Leptotyphlops_humilis